≥ Beach7 Gasfles afdekhoes klein - Terrasverwarming - Marktplaats.nl
Beach7 Gasfles afdekhoes klein
Heatscope Spot + RC | € 739
Gietijzer kachel met deurtje en afdek kapje Molver in VSA bekroon vir Shaka-boek | Netwerk24
Molver in VSA bekroon vir Shaka-boek
Deur Elretha Britz 04 Mei 2019 09:00
Die Suid-Afrikaanse skrywer en illustreerder Luke Molver is in Amerika vereer vir sy boek Shaka Rising: A Legend of the Warrior Prince.
Dié strokiesboek oor die Zoeloe-koning is deur die Children’s Africana Book Awards (Caba) as die ereboek vir 2019 (2019 Honor Book) benoem, ’n prys wat toegeken word deur Amerikaanse akademici wat spesialiseer in óf Afrika-studies óf kinderliteratuur.
In die afgelope 27 jaar het die Caba-komitee net sowat 90 boeke vereer vir hul literêre gehalte en rol in die daarstel van ’n genuanseerde beeld van Afrika.
Molver word boonop geldelik ondersteun om die prysuitdeling in die Smithsonian Museum of African Art in Washington by te woon.
Shaka Rising is ’n grafiese roman in volkleur oor die lewe van die jong prins Shaka.
Volgens Molver is sy uitbeelding van Shaka deels ’n familiesage, deels militêr en deels ’n geskiedenisles.
Die opvolg, Shaka Reigns, sit die verhaal voort ’n paar jaar ná die gebeure in Shaka Rising wanneer die legendariese Zoeloe-koning nuwe uitdagings soos wit setlaars en bedreigings uit sy eie koninkryk die hoof moet bied. Die boek sal later vanjaar op die rakke wees.
Molver is ’n gebore en getoë Durbaniet wat grafiese kuns studeer het. Hy het egter nie aanklank gevind by die bedryf nie en eers sy voete gevind toe hy stories deur sy eie tekeninge kon vertel.
Van sy vorige publikasies is Laugh It Off, Mamba Comix en Sunday’s Slave.
Catalyst Press het Shaka Rising uitgegee. Lapa-uitgewers is die verspreider van Catalyst Press se publikasies in Suid-Afrika.